Εξαιρετικό σπίτι, ήσυχο και καλαίσθητο! Πλήρως εξοπλισμένο με ό,τι μπορεί να χρειαστεί κανείς: παρέχεται καφές, τα αναγκαία για μαγείρεμα και σαμπουάν, αφρόλουτρο κλπ Φρεσκοβαμμένο και πεντακάθαρο, 100% covid-FREE: τα μέτρα απολύμανσης τηρούνται με σχολαστικότητα. Κουζίνα, ηλεκτρικές συσκευές, έπιπλα, πετσέτες και υφάσματα όλα καινούρια. (ΓΙα το καλοκαίρι:) το σπίτι είναι δροσερό αλλά έχει και κλιματισμό, και το πιο σημαντικό, σίτες σε όλες τις πόρτες και τα παράθυρα.
Βρίσκεται σε όμορφο πεζόδρομο που σου δίνει την αίσθηση ότι είσαι σε άλλη εποχή κι όχι δέκα λεπτά με τα πόδια από το κέντρο της Αθήνας. Super market, φαρμακείο, εστιατόρια, μπαρ κλπ σε απόσταση αναπνοής. Λεωφορεία, μετρό προσβάσιμα με τα πόδια σε λίγα λεπτά. Προτείνεται τόσο για τουρισμό όσο και για επαγγελματίες που χρειάζονται ένα pied à terre όπως εγώ. Η ιδιοκτήτρια γλυκύτατη και διακριτική, είχαμε άριστη επικοινωνία και ήταν πάντα διαθέσιμη για να με εξυπηρετήσει. Κυρία Μαίρη, ευχαριστώ για όλα!